smcproject/ml-wiki-sentences huggingface dataset:
de Sainte Croix, The origins of the Peloponesian War (1972).
Pp. xii, 444.
The Landmark Thucydides: A Comprehensive Guide to the Peloponnesian War .
New York: Free Press (1996).
ISBN 0-684-82815-4 .
Strauss, Leo , The City and Man Chicago: Rand McNally, 1964.
പുറത്തേക്കുള്ള കണ്ണികൾ തുസ്സിഡിഡീസ് വിക്കിപീഡിയയുടെ സഹോദര സംരംഭങ്ങളിൽ നിർവചനങ്ങൾ വിക്കിനിഘണ്ടുവിൽനിന്ന് മീഡിയ വിക്കിമീഡിയ കോമൺസിൽനിന്ന് വാർത്തകൾ വിക്കിന്യൂസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് ഗ്രന്ഥങ്ങൾ വിക്കിസോഴ്സിൽനിന്ന് പാഠപുസ്തകങ്ങൾ വിക്കിബുക്സിൽനിന്ന് പഠനസഹായികൾ വിക്കിവാഴ്സിറ്റിയിൽനിന്ന് Thucydides എന്ന വ്യക്തിയുടെ രചനകൾ പ്രോജക്ട് ഗുട്ടൻബർഗിൽനിന്ന് Short Bibliography on Thucydides Archived 2006-11-15 at the Wayback Machine .
Lowell Edmunds, Rutgers University Perseus Project Thucydides, Table of Contents Thomas Hobbes' Translation of Thucydides
തുൻജായ് ഡീറ്റെസ് ഇംഗ്ലീഷ് വിലാസം https://ml.wikipedia.org/wiki/Tuenjai_Deetes
ഒരു തായ്‌വാനീസ് പരിസ്ഥിതി പ്രവർത്തകയാണ് തുൻജായ് ഡീറ്റെസ് (തായ്: เตือนใจ เตือนใจ ดี เทศน์,) 1992ൽ ഗ്ലോബൽ 500 റോൾ ഓഫ് ഓണർ, 1994-ൽ ഗോൾഡ്മാൻ എൻവയോൺമെന്റൽ പ്രൈസ് എന്നിവ ലഭിച്ചു.
1970-കളുടെ ആരംഭം മുതൽ തായ് മലയോര ഗോത്രങ്ങളുമായി ഡീറ്റസ് പ്രവർത്തിച്ചിട്ടുണ്ട്.
അവർ 1986-ൽ ഹിൽ ഏരിയ ഡെവലപ്‌മെന്റ് ഫൗണ്ടേഷന്റെ സഹ-സ്ഥാപകയായി.
2019 ജൂലൈയിൽ ആ സ്ഥാനം രാജിവയ്ക്കുന്നതുവരെ അവർ മനുഷ്യാവകാശ കമ്മീഷൻ മുൻ കമ്മീഷണറാണ്.
നെബുല ഇംഗ്ലീഷ് വിലാസം https://ml.wikipedia.org/wiki/Nebula ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
The Triangulum Emission Nebula NGC 604
നക്ഷത്രാന്തരീയ ധൂളികൾ, ഹൈഡ്രജൻ വാതകങ്ങൾ പ്ലാസ്മ എന്നിവയുടെ മേഘങ്ങളെയാണ് നെബുല (Nebula) എന്ന് (മലയാളത്തിൽ നീഹാരിക അഥവാ ധൂമതാര ) സാധാരണയായി വിളിക്കുന്നത്.
ആദ്യകാലങ്ങളിൽ താരാപഥങ്ങളുൾപ്പെടെയുള്ള ബാഹ്യാകാശത്ത് വ്യാപിച്ച് കിടക്കുന്ന ജ്യോതിർവസ്തുക്കളെയും നെബുല എന്ന് വിളിച്ചിരിന്നു.
നെബുലകളിലാണ് കൂടുതലും പുതിയ നക്ഷത്രങ്ങൾ പിറക്കുന്നത്.
ഈഗിൾ നെബുല ഇതിന് ഏറ്റവും മികച്ച ഉദാഹരണമാണ്.
നെബുലകളുടെ രുപീകരണം കരീന നീഹാരിക
നക്ഷത്രാന്തരീയ പദാർഥങ്ങളുടെ പരസ്പരമുള്ള ഗുരുത്വാകർഷണഫലമായാണ് ഭൂരിഭാഗം നെബുലകളും രൂപപ്പെടുന്നത്.
നക്ഷത്രാന്തരീയ പദാർത്ഥങ്ങൾ ഒരുമിച്ച് കൂടുകയും മധ്യഭാഗത്ത് നക്ഷത്രം രൂപപ്പെടുകയും ചെയ്യുന്നു.
തൽഫലമായുണ്ടാകുന്ന അൾട്രാവയലറ്റ് വികിരണങ്ങൾ ചുറ്റിലുമുള്ള വാതകപടലങ്ങളെ അയോണീകരിക്കുകയും ദൃഷ്ടിഗോചരമാകുകയും ചെയ്യുന്നു.
ചില നെബുലകൾ സൂപ്പർനോവയുടെ വിസ്ഫോടനത്തെതുടർന്ന് ഉണ്ടാകുന്നവയാണ്.
ജീവിതദൈർഘ്യം കുറഞ്ഞ ഭാരിച്ച നക്ഷത്രങ്ങളുടെ പൊട്ടിത്തെറിയുടെ ഫലമായുണ്ടാകുന്നവയാണ് സുപ്പർനോവകൾ.
സൂപ്പർനോവ അവശിഷ്ടങ്ങൾ പുറന്തള്ളപ്പെടുന്ന പദാർഥങ്ങളെ അയോണീകരിക്കുന്നതിന്റെ ഫലമായി നെബുല രൂപീകണം നടക്കുകയും ചെയ്യുന്നു അദൃശ്യദീപ്തി രേഖകൾ
അദൃശ്യദീപ്തി രേഖകൾ എന്നുപറയുന്നത് ചില നക്ഷത്രങ്ങളുടെയും വാതകനെബുലകളുടെയും (gaseous nebulae) വർണരാജികളിൽ സംക്രമണംകൊണ്ടുണ്ടായേക്കാവുന്ന നിഷ്പ്രഭവും അദൃശ്യവുമായ ദീപ്തിരേഖകളെയാണ്.
ധ്രുവദീപ്തി
ഊർജസംഭരണം മൂലം ഉത്തേജിതമാകുന്ന അണുവിലെയോ തൻമാത്രയിലെയോ ഇലക്ട്രോൺ കുറഞ്ഞ ഊർജനില(energy level)യിലേക്ക് സംക്രമിക്കുന്നതുകൊണ്ടാണ് സ്പെക്ട്ര രേഖകൾ ഉണ്ടാകുന്നത്.
അവലംബം ↑ ↑ Nebulium ↑ Coronium - NASA - Sun-Earth Day - Technology Through Time ↑ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നെബുല എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നെമേഗ്ടോമയ്യ ഇംഗ്ലീഷ് വിലാസം https://ml.wikipedia.org/wiki/Nemegtomaia
അന്ത്യ ക്രിറ്റേഷ്യസ് കാലത്ത് ജീവിച്ചിരുന്ന ഓവിറാപ്റ്റോഡ് എന്ന ഗണത്തിൽ പെട്ട ദിനോസർ ആണ് നെമേഗ്ടോമയ്യ .
ഇവ ജീവിച്ചിരുന്നത് ഇന്നത്തെ മംഗോളിയയിൽ ആണ് .
ആദ്യത്തെ ഫോസിൽ കിട്ടുന്നത് 1996 ൽ ആണ് , 2007 ൽ രണ്ടു ഫോസിലുകൾ കൂടെ കിട്ടി.
മുട്ടകൾക്ക് അടയിരിക്കുന്ന രീതിൽ പെട്ട ഫോസ്സിൽ ആണ് ഇവയിൽ ഒന്ന് .
ജാപ്പനീസ് പാലിന്റോളോജിസ്റ്റ് ആയ യോഷിസുഗു കൊബായാഷി ആണ് ഇവയുടെ ഫോസിൽ മംഗോളിയയിലെ ഗോബി മരുഭൂമിയിലെ നെമേഗ്ട് എന്ന ശിലാ ക്രമത്തിൽ നിന്നും കണ്ടെടുക്കുന്നത് .
മുട്ടയ്ക്ക് അടയിരിക്കുന്ന രീതിയിൽ ഉള്ള ഫോസിലിൽ നിന്നാണ് ഇവയ്ക്ക് പേരിന്റെ പകുതി കിട്ടിയിട്ടുള്ളത് 'നല്ല അമ്മ' എന്നാണ് അത്.
പേരിന്റെ ആദ്യഭാഗം ഇവയെ കണ്ടു കിട്ടിയ സ്ഥലത്തെ സൂചിപ്പിക്കുന്നു .
ശരീര ഘടന Size compared to a human
ഏകദേശം രണ്ടു മീറ്റർ നീളവും , നാൽപതു കിലോ ഭാരവും ഉണ്ടായിരുന്നു നെമേഗ്ടോമയ്യക്ക് .
ഇരുകാലിയായ ഇവ വളരെ വേഗത്തിൽ സഞ്ചരിച്ചിരുന്ന ഇനമാകാൻ ആണ് സാധ്യത.
ഒരു ഓവിറാപ്റ്റർ ആയതുകൊണ്ട്  ഇവയ്ക്കു തൂവലുകൾ ഉണ്ടായിരുന്നിരിക്കണം.
പല്ലുകൾ ഇല്ലാത്ത, തത്തയുടേതിന് സമാനമായ കൊക്കായിരുന്നു ഇവയ്ക്കു ഉണ്ടായിരുന്നത്, മുൻകൈകളിൽ മൂന്ന് വീതം വിരലുകൾ ഉണ്ടായിരുന്നു.
ഇതിൽ തന്നെ ആദ്യ വിരലിൽ ഒരു ബലിഷ്ടമായ നഖവും ഉണ്ടായിരുന്നു.
ഇവ സസ്യഭോജി ആയിരിക്കാൻ ആണ് സാധ്യത .
കൂട് Restoration of a nesting individual
ദിനോസറുകൾ കൂടുകൂട്ടിയാണ് മുട്ടയിട്ടിരുന്നത് എന്നതിന് ഉത്തമ ഉദാഹരണം ആയിരുന്നു നെമേഗ്ടോമയ്യ, ഇവയുടെ അടയിരിക്കുന്ന രീതിയിൽ ഉള്ള ഒരു ഫോസിൽ ശ്രദ്ധേയമാണ്.
മുട്ടയുടെ ഒരു വൃത്തത്തിനു നടുക്ക് കൈകൾ, വാല് എന്നിവയിലെ തൂവലുകൾ കൊണ്ട് അവ മൂടുന്ന തരത്തിൽ വിരിച്ചിരിക്കുന്നതായിരുന്നു ഈ ഫോസിൽ.
ഈ കൂട്ടിലെ മുട്ടയ്ക്ക് അഞ്ചു മുതൽ ആറുവരെ സെന്റിമീറ്റർ വീതിയും , പതിനാലു മുതൽ പതിനാറു  സെന്റിമീറ്റർ വരെ നീളവും ഉണ്ടായിരുന്നു.
കൂടും ഫോസ്സിലും കണ്ടുകിട്ടിയ സ്ഥലം വെച്ച് ഇവ കൂടുകൂട്ടാൻ നദിയുടെയോ അരുവികളുടെയോ തീരങ്ങൾ ആണ് തിരഞ്ഞെടുത്തിട്ടുണ്ടാകുക എന്ന് അനുമാനിക്കുന്നു .
Diagram showing the remains and body outline of the nesting specimen ആഹാരരീതി
ഓവിറാപ്റ്റർ ഇനത്തിൽ പെട്ട ദിനോസറുകളുടെ ഭക്ഷണ രീതികൾ വളരെ വ്യത്യസ്തം ആയിരുന്നു , ഓവിറാപ്റ്റർ എന്ന പേരിന്റെ അർഥം മുട്ട കള്ളൻ എന്നാണെകിലും ഇവ തികഞ്ഞ സസ്യഭോജി ആണ് എന്ന് പിൽക്കാലത്തു മറ്റു ഓവിറാപ്റ്ററുകളുടെ വയറിന്റെ ഭാഗത്തു നിന്നും കിട്ടിയിട്ടുള്ള ഗ്യാസ്‌ട്രോ ലിത് സസ്യ ഭക്ഷണം അരയ്ക്കാൻ സഹായകമായ ഉരുണ്ട ഇനം കല്ലുകൾ തെളിയിച്ചു , കോഡിപ്റ്റെറിക്സ് എന്ന ഓവിറാപ്റ്റർ ദിനോസറിന്റെ വയറ്റിൽ നിന്നും ആണ് ഇത് ലഭിച്ചത്.
കരണ്ടു തിന്നുന്ന സ്വഭാവം കൊണ്ട് വന്നിട്ടുള്ള തേയ്മാനം സംഭവിച്ച ഇൻസിസിവോസോറസ് എന്ന ഓവിറാപ്റ്ററിന്റെ പല്ലുകളും ഈ വിഭാഗത്തിൽ പെട്ടവ സസ്യഭോജികൾ ആണ് എന്ന് തെളിയിച്ചു.
ഇൻസിസിവോസോറസ് ഇനത്തിനെ പോലെ തന്നെ നെമേഗ്ടോമയ്യ  ക്ക് ഉണ്ടായിരുന്നു മുകളിലെ ചുണ്ടിൽ രണ്ടു ചെറിയ ഉള്ളി പല്ലുകൾ .
ഇത് കൂടാതെ 2013 ൽ പ്രൊഫെസർ ലു നടത്തിയ ഇവയുടെ പിന്കാലിലെ വളർച്ചയെ അടിസ്ഥാനമാക്കിയുള്ള ഗവേഷണവും ഇവ സസ്യഭോജി ആണ് എന്ന് ഉറപ്പിച്ചു .
ഓവിറാപ്റ്റർ ഗണത്തിൽ പെട്ടത് കൊണ്ട് തന്നെ ഇവ മറ്റു ഈ വിഭാഗത്തിലെ ദിനോസറുകളുമായി വളരെ ഏറെ സാമ്യം ഉള്ളവയായിരുന്നു , എന്നാൽ ഈ വിഭാഗത്തിലെ കോക്കിൽ ഒരു ശിഖിരം ഉണ്ടായിരുന്നത് ഇവയ്ക്ക് മാത്രം ആയിരുന്നു , ഹേയ്യുഅനിയ എന്ന ഓവിറാപ്റ്റർ ആയിരുന്നു ജീവശാഖ പ്രകാരം ഏറ്റവും അടുത്ത ബന്ധമുണ്ടായിരുന്നവ .
Restorations of oviraptorid heads shown to scale; J is Nemegtomaia Oviraptoridae
Oviraptor unnamed
സിറ്റിപാറ്റി unnamed
ഖാൻ unnamed
കോൺകോറാപ്റ്റോർ unnamed
Machairasaurus unnamed
"Ingenia" (= Ajancingenia ) unnamed
ഹേയ്യുഅനിയ അവലംബം
നെബയോത്ത്
ഹീബ്രൂ ബൈബിൾ പ്രകാരം ഇസ്മാഈൻ നബിയുടെ ആദ്യത്തെ മകനാണ് നെബയോത്ത് (נְבָיוֹת).
ഹീബ്രു ബൈബിളിൽ അഞ്ചു തവണ ഇദ്ദേഹത്തെ കുറിച്ച് പരാമർശമുണ്ട്.
ഉൽപ്പത്തിപ്പുസ്തകത്തിൽ ഇദ്ദേഹത്തെ കുറിച്ച് പരാമർശമുണ്ട്.25ː13.
കൂടാതെ ഏശയ്യായുടെ പുസ്തകത്തിലും നെബയോത്തിനെ പരാമർശിക്കുന്നു.60ː7 അവലംബം
നെബുലൈസർ
ശ്വാസകോശത്തിലേക്ക് ബാഷ്പരൂപത്തിൽ (mist) മരുന്നുകൾ നൽകുന്നതിനുള്ള ഒരു ഉപകരണമാണ് നെബുലൈസർ ( nebulizer American Englishഒഉ അഥവാ nebuliser British English ) ) ആസ്മ , സിസ്റ്റിക് ഫൈബ്രോസിസ് , ക്രോണിക് ഒബ്‌സ്ട്രക്ടീവ് പൾമൊണറി ഡിസീസ് , തുടങ്ങിയ പല ശ്വാസകോശ രോഗങ്ങളുടെ ചികിത്സയ്ക്കായി  നെബുലൈസർ ഉപയോഗിക്കുന്നു.
ഓക്സിജൻ , അതിമർദ്ദത്തിലുള്ള വായു, അൾട്രാസോണിക് പവർ എന്നിവ ഉപയോഗിച്ച് സംയുക്തങ്ങളെ ചെറിയ എയറോസോൾ കണികകളാക്കി മുഖനാളത്തിലൂടെ (mouthpiece) ശ്വസിക്കാൻ നെബുലൈസർ സഹായിക്കുന്നു.
വാതകത്തിന്റെയും ഖര അല്ലെങ്കിൽ ദ്രാവക കണങ്ങളുടെയും മിശ്രിതമാണ് എയറോസോൾ.
എയറോസോളിന്റെ ശ്വാസകോശ നിക്ഷേപണം
എയറോസോളിന്റെ ശ്വാസകോശ നിക്ഷേപണ (Aerosol deposition) സ്വഭാവവും ഫലപ്രാപ്തിയും പ്രധാനമായും കണികകളെയോ തുള്ളികളുടേയോ വലുപ്പത്തെ ആശ്രയിച്ചിരിക്കുന്നു.
സാധാരണയായി കണികകളുടെ വലിപ്പം കുറയുന്തോറും അവ ശ്വാസകോശത്തിൽ എത്താനുള്ള സാധ്യത വർദ്ധിക്കുന്നു.
എന്നിരുന്നാലും, 0.5 μm വ്യാസത്തിൽ താഴെയുള്ള വളരെ നേർത്ത കണങ്ങൾ ഉച്ഛ്വാസവേളയിൽ പുറംതള്ളപ്പെടാൻ സാധ്യതയുണ്ട്.
10 μm വ്യാസമുള്ള കണികകൾ മിക്കവാറും വായിലും തൊണ്ടയിലും നിക്ഷേപിക്കാൻ സാധ്യതയുണ്ടെന്നും, 5-10 μm വ്യാസമുള്ള കണികകൾ വായിൽ നിന്ന് ശ്വാസനാളത്തിലേക്ക് നിക്ഷേപിക്കാൻ സാധ്യതയുണ്ടെന്നും, 5 μm വ്യാസമുള്ള ചെറിയ കണികകൾ ശ്വാസനാളത്തിന്റെ താഴത്തെ ഭാഗങ്ങളിലേക്ക് നിക്ഷേപിക്കാൻ സാധ്യതയുണ്ടെന്നും  അവ ഫാർമസ്യൂട്ടിക്കൽ  അനുയോജ്യമാണെന്നും പഠനങ്ങളുണ്ട് വിവിധയിനം നെബുലൈസർ ഇനങ്ങൾ ഒരു ജെറ്റ് നെബുലൈസർ A vial of 0.5% albuterol sulfate inhalation solution for nebulizing ന്യൂമാറ്റിക് ജെറ്റ് നെബുലൈസർ
ജെറ്റ് നെബുലൈസറുകളാണ് സാധാരണയായി ഉപയോഗിക്കുന്ന നെബുലൈസറുകൾ, അവയെ "ആറ്റോമൈസറുകൾ" എന്നും വിളിക്കുന്നു.
അതിമർദ്ദത്തിൽ സ്ഥിതിചെയ്യുന്ന ഓക്സിജന്റെയോ വായുവിന്റെയോ സ്രോതസ്സുമായി ബന്ധിപ്പിച്ചിരിക്കുന്ന ജെറ്റ് നെബുലൈസറുകൾ ദ്രാവകരൂപത്തിലുള്ള മരുന്നിനെ എയറോസോള കണികകളാക്കി ശ്വസിക്കാൻ സഹായിക്കുന്നു.
ഇവയ്ക്ക് കൂടുതൽ ഭാരമുള്ളതിനാലും പലപ്പോഴും ഉപയോഗ സമയത്ത് വളരെയധികം ശബ്ദമുണ്ടാക്കുന്നതിനാലും ( 60 ഡേസിബെല്ലിൽ കൂടുതൽ) ഡോക്ടർമാർ പ്രഷറൈസ്ഡ് മീറ്റർ ഡോസ് ഇൻഹേലർ (പിഎംഡിഐ) കൂടുതലായി നിർദ്ദേശിക്കുന്നുവെങ്കിലും ശ്വാസകോശ സംബന്ധമായ അസുഖങ്ങൾ അല്ലെങ്കിൽ കടുത്ത ആസ്ത്മ ആക്രമണങ്ങൾ പോലുള്ളതും ഇൻഹേലറുകൾ ഉപയോഗിക്കാൻ ബുദ്ധിമുട്ടുള്ളതുമായ രോഗികൾക്കായി ജെറ്റ് നെബുലൈസറുകൾ സാധാരണയായി ആശുപത്രികളിൽ ഉപയോഗിക്കുന്നു.
ജെറ്റ് നെബുലൈസറിന്റെ പ്രധാന ഗുണം അതിന്റെ കുറഞ്ഞ പ്രവർത്തനച്ചെലവുമായി ബന്ധപ്പെട്ടതാണ്.
രോഗിക്ക് ദിവസേന മരുന്ന് ശ്വസിക്കേണ്ടിവന്നാൽ പിഎംഡിഐ ഉപയോഗിക്കുന്നത് ചെലവേറിയതാണ്.
ഇന്ന് നിരവധി നിർമ്മാതാക്കൾ ജെറ്റ് നെബുലൈസറിന്റെ ഭാരം ഏകദേശം 635 ഗ്രാം ആയി കുറയ്ക്കുകയും അതുവഴി പോർട്ടബിൾ ഉപകരണമായി ലഭ്യമാക്കുകയും ചെയ്യുന്നുണ്ട്.
മറ്റ് തരങ്ങളിലുള്ള ഇൻഹേലറുകളുമായും നെബുലൈസറുകളുമായും താരതമ്യപ്പെടുത്തുമ്പോൾ, ശബ്ദവും ഭാരവും ഇപ്പോഴും ജെറ്റ് നെബുലൈസറിന്റെ പ്രധാന ന്യൂനതകളാണ് മെക്കാനിക്കൽ സോഫ്റ്റ് മിസ്റ്റ് ഇൻഹേലർ
ജർമൻ മെഡിക്കൽ കമ്പനിയായ ബോഹ്രിംഗർ ഇംഗൽഹൈം 1997-ൽ റെസ്പിമാറ്റ് എന്ന പേരിൽ സോഫ്റ്റ് മിസ്റ്റ് ഇൻഹേലർ ഒരു പുതിയ ഉപകരണം കണ്ടുപിടിച്ചു.
ഈ പുതിയ സാങ്കേതികവിദ്യ ഉപയോക്താവിന് ഒരു നിശ്ചിത അളവിലുള്ള ഡോസ് (Metered-dose) നൽകുന്നു.
നെബ്രാസ്ക ഇംഗ്ലീഷ് വിലാസം https://ml.wikipedia.org/wiki/Nebraska
നെബ്രാസ്ക അമേരിക്കൻ ഐക്യനാടുകളിലെ മഹാസമതലത്തിലും മദ്ധ്യ പടിഞ്ഞാറൻ പ്രദേശത്തുമായി സ്ഥിതി ചെയ്യുന്ന് ഒരു സംസ്ഥാനമാണ്.
ലിങ്കൺ ആണ് തലസ്ഥാനം.
മിസോറി നദീതീരത്തുള്ള ഒമഹ യാണ് ഏറ്റവും വലിയ നഗരം.
ഒരിക്കൽ മഹാ അമേരിക്കൻ മരുഭൂമിയുടെ ഭാഗമായി കണക്കാക്കിയിരുന്നു.
ഇപ്പോൾ അമേരിക്കയിൽ  കൃഷിയിൽ മുന്നിട്ട് നിൽക്കുന്ന സംസ്ഥാനമാണിത്.
വടക്ക് ഭാഗത്ത് സൗത്ത് ഡകോട്ട, മിസോറി നദിയ്ക്ക് ഇരുവശത്തുമായി  കിഴക്ക് അയോവയും തെക്കുകിഴക്കായ മിസോറിയും, തെക്ക്  കൻസാസ്, തെക്കുപടിഞ്ഞാറൻ ഭാഗത്ത് കൊളറാഡോ, പടിഞ്ഞാറ് വയോമിംഗ് എന്നിവയാണ് സംസ്ഥാനത്തിന്റെ അതിരുകൾ.
സംസ്ഥാനത്തിന്റെ വിസ്തീർണ്ണം 77,220 ചതുരശ്രമൈലാണ് (200,000 ചതുരശ്ര കിലോമീറ്റർ).
ഏകദേശം 1.9 മില്യൺ ആളുകൾ ഇവിടെ വസിക്കുന്നു.
യൂറോപ്യൻ അധിനിവേശത്തിനു ആയിരക്കണക്കിനു വർഷങ്ങൾക്കു മുമ്പുതന്നെ ഒമാഹ , മിസ്സൗറിയ , പോൻക , പാവ്നീ , ഒട്ടോയെ , ലക്കോട്ട ( സിയോക്സ് ) വിഭാഗത്തിലെ വിവിധശാഖകൾ തുടങ്ങിയ തദ്ദേശീയ അമേരിക്കൻ-ഇന്ത്യൻ ജനവിഭാഗങ്ങൾ ഈ പ്രദേശത്ത് അധിവസിച്ചുവന്നിരുന്നു.
ലെവീസ് ആൻറ് ക്ലാർക്ക് പര്യവേക്ഷണകാലത്തെ  അനേകം ചരിത്രപ്രാധാന്യമുള്ള വഴിത്താരകൾ ഈ സംസ്ഥാനത്തിലൂടെ കടന്നു പോകുന്നു.
നെബ്രാസ്ക 1867 ൽ അമേരിക്കൻ ഐക്യനാടുകളുടെ 37 ആമത്തെ സംസ്ഥാനമായി അംഗീകരിക്കപ്പെട്ടു.
അമേരിക്കൻ ഐക്യനാടുകളിലെ നിയമസഭയിൽ ഏകസഭ മാത്രമുള്ളതും ഔദ്യോഗികമായി നിഷ്പക്ഷവുമായ  ഒരേയൊരു സംസ്ഥാനമാണ് നെബ്രാസ്ക.
നെബ്രാസ്ക സംസ്ഥാനത്ത് രണ്ട് പ്രധാന ഭൂപ്രദേശങ്ങളാണുള്ളത്: ഡിസ്സെക്റ്റഡ് ടിൽ പ്ലെയിൻസ് , മഹാസമതലം എന്നിവ.
ഡിസെക്റ്റഡ് ടിൽസ് സമതലം മൊട്ടക്കുന്നുകൾ നിറഞ്ഞതും സംസ്ഥാനത്തെ വലിയ നഗരങ്ങളായ ഒമാഹ, ലിങ്കൺ എന്നിവ ഉൾപ്പെട്ടതുമാണ്.
പടിഞ്ഞാറൻ  നെബ്രാസ്കയുടെ ഭൂരിഭാഗവും മഹാസമതലത്തിൽ ഉൾപ്പെട്ടിരിക്കുന്നു.
ഇവിടം മേച്ചിൽപ്പുറങ്ങൾക്കു പറ്റിയ വൃക്ഷരഹിതമായ പ്രയറി കളാണ്.
സംസ്ഥാനത്തിന് ഒരു വലിയ കാർഷിക മേഖലയുണ്ട്.
ഗോമാംസം, പന്നിമാംസം, ചോളം , സോയാബീൻ എന്നിവയുടെ പ്രധാന ഉത്പാദകരാണ് നെബ്രാസ്ക സംസ്ഥാനം.
വസന്തത്തിലും വേനലിലും തീക്ഷ്ണമായ ഇടിമിന്നലും ചുഴലിക്കൊടുങ്കാറ്റും സംഭവിക്കാറുണ്ട്, ചിലപ്പോൾ ശരത്കാലത്തും ഇതു സംഭവിക്കാം.
ശൈത്യകാലത്തും വസന്തത്തിന്റെ തുടക്കത്തിലും ചിനൂക്ക് വാതങ്ങൾ സംസ്ഥാനത്തെ ഊഷ്മാവ് കൂട്ടാറുണ്ട്.
അവലംബം മുൻഗാമി നെവാദ യു.എസ്. സംസ്ഥാനങ്ങൾ സംസ്ഥാനപദവി ലഭിച്ച ക്രമത്തിൽ 1867 മാർച്ച് 1ൻ പ്രവേശിപ്പിച്ചു (37ആം) പിൻഗാമി കൊളറാഡോ
41°30′N 100°00′W ﻿ / ﻿ 41.5°N 100°W ﻿ / 41.5; -100 Nebraska വിക്കിപീഡിയയുടെ സഹോദര സംരംഭങ്ങളിൽ നിർവചനങ്ങൾ വിക്കിനിഘണ്ടുവിൽനിന്ന് മീഡിയ വിക്കിമീഡിയ കോമൺസിൽനിന്ന് വാർത്തകൾ വിക്കിന്യൂസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് ഗ്രന്ഥങ്ങൾ വിക്കിസോഴ്സിൽനിന്ന് പാഠപുസ്തകങ്ങൾ വിക്കിബുക്സിൽനിന്ന് പഠനസഹായികൾ വിക്കിവാഴ്സിറ്റിയിൽനിന്ന്
നെബൊ കുന്ന്
സമുദ്രനിരപ്പിൽ നിന്ന് ഏകദേശം 710 മീറ്റർ (2,330 അടി) ഉയരത്തിൽ ജോർദാനി ലെ അബരിമിന്റെ ഒരു ഉയർന്ന പർവതനിരയാണ് മൗണ്ട് നെബോ ( അറബി : جَبَل نِيْبُو ‬ ;     )  نِيْبُو, റൊമാനൈസ്ഡ്: ജബൽ നാബെ; ഹീബ്രു : הַר נְבוֹ ‎ റൊമാനൈസ്ഡ്: ഹാർ നെവോ).
വാഗ്‌ദത്ത ദേശത്തിന്റെ കാഴ്ച്ച മോശയ്‌ക്ക് ലഭിച്ച സ്ഥലമായി എബ്രായ ബൈബിളിൽ ഇവിടം പരാമർശിച്ചിരിക്കുന്നു.
ഉച്ചകോടിയിൽ നിന്നുള്ള കാഴ്ച ഭൂമിയുടെ ദൃശ്യവും വടക്ക് ജോർദാൻ നദിയുടെ താഴ്‌വരയുടെ കാഴ്ചയും നൽകുന്നു.
വളരെ വ്യക്തമായ ദിവസത്തിൽ വെസ്റ്റ് ബാങ്ക് നഗരമായ  ജെറിക്കോ യും ജറുസലേം ദൃശ്യങ്ങളും  സാധാരണയായി ഉച്ചകോടിയിൽ നിന്ന് കാണാം,
ആവർത്തനപുസ്തകത്തിന്റെ അവസാന അധ്യായമനുസരിച്ച്, താൻ പ്രവേശിക്കില്ലെന്ന് ദൈവം പറഞ്ഞ കനാൻ ദേശം കാണാനായി മോശെ നെബോ പർവതത്തിൽ കയറി; അവൻ മോവാബിൽ മരിച്ചു.
ക്രിസ്തീയ പാരമ്പര്യമനുസരിച്ച്, മോശെയെ ശ്മശാനസ്ഥലം വ്യക്തമാക്കിയിട്ടില്ലെങ്കിലും പർവതത്തിൽ അടക്കം ചെയ്തു ( Deuteronomy 34:6 ).
ചില ഇസ്‌ലാമിക പാരമ്പര്യങ്ങളും ഇതുതന്നെ പ്രസ്താവിച്ചു, മോശത്തിന്റെ ശവകുടീരം മാകം എൽ- നബി മൂസയിൽ സ്ഥിതിചെയ്യുന്നുണ്ടെങ്കിലും, 11 km (6.8 mi) യെരീഹോയുടെ തെക്കും 20 km (12 mi) യെരുശലേമിന് കിഴക്ക് യഹൂദ മരുഭൂമിയിൽ.
നിലവിൽ നെബോ എന്നറിയപ്പെടുന്ന പർവ്വതം ആവർത്തനപുസ്തകത്തിൽ പരാമർശിച്ചിരിക്കുന്ന പർവതത്തിന് തുല്യമാണോയെന്ന് പണ്ഡിതന്മാർ തർക്കം തുടരുന്നു.
2 മക്കാബീസ് ( 2:4–7 ) അനുസരിച്ച്, യിരെമ്യാ പ്രവാചകൻ കൂടാരവും ഉടമ്പടിയുടെ പെട്ടകവും അവിടെ ഒരു ഗുഹയിൽ ഒളിപ്പിച്ചു.
2000 മാർച്ച് 20 ന്, ജോൺ പോൾ രണ്ടാമൻ മാർപ്പാപ്പ വിശുദ്ധ ദേശത്തേക്കുള്ള തീർത്ഥാടന വേളയിൽ സ്ഥലം സന്ദർശിച്ചു.
സന്ദർശന വേളയിൽ അദ്ദേഹം സമാധാനത്തിന്റെ പ്രതീകമായി ബൈസന്റൈൻ ചാപ്പലിനടുത്ത് ഒരു ഒലിവ് മരം നട്ടു.
2009 ൽ ബെനഡിക്ട് പതിനാറാമൻ മാർപ്പാപ്പ ഈ സ്ഥലം സന്ദർശിക്കുകയും പ്രസംഗിക്കുകയും പർവതത്തിന്റെ മുകളിൽ നിന്ന് ജറുസലേമിന്റെ ദിശയിലേക്ക് നോക്കുകയും ചെയ്തു.
ഇറ്റാലിയൻ കലാകാരൻ ജിയോവന്നി ഫാന്റോണിയാണ് മൗണ്ട് നെബോയിലെ ഒരു സർപ്പ ക്രോസ് ശില്പം ( ബ്രാസൻ സർപ്പ സ്മാരകം) സൃഷ്ടിച്ചത്.
മോശെ മരുഭൂമിയിൽ സൃഷ്ടിച്ച വെങ്കല സർപ്പത്തിന്റെ പ്രതീകമാണ് ( Numbers 21:4–9 ) യേശുവിനെ ക്രൂശിച്ച ക്രൂശും ( John 3:14 ).
സിൽ‌വെസ്റ്റർ ജെ. സല്ലർ ഒ‌എഫ്‌എം ആരംഭിച്ച ചിട്ടയായ പര്യവേക്ഷണം 1933 ൽ സ്റ്റുഡിയം ബിബ്ലിക്കം ഫ്രാൻസിസ്കാനത്തിലെ ജെറോം മിഹൈക്ക് തുടർന്നു.
മലയുടെ ഏറ്റവും ഉയർന്ന സ്ഥലമായ  "സ്യഘ," ഒരു ബൈസന്റൈൻ സഭയുടെ അവശിഷ്ടങ്ങൾ കൂടാതെ 1933 ൽ ഒരു ആശ്രമത്തിന്റെ അവശിഷ്ടങ്ങളും കണ്ടെത്തി.
നാലാം നൂറ്റാണ്ടിന്റെ രണ്ടാം പകുതിയിലാണ് മോശെ മരിച്ച സ്ഥലത്തിന്റെ സ്മരണയ്ക്കായി പള്ളി ആദ്യമായി നിർമ്മിച്ചത്.
പള്ളിയുടെ രൂപകൽപ്പന ഒരു സാധാരണ ബസിലിക്ക പാറ്റേൺ പിന്തുടരുന്നു.
എ ഡി അഞ്ചാം നൂറ്റാണ്ടിന്റെ അവസാനത്തിൽ ഇത് വിപുലീകരിക്കുകയും എഡി 597 ൽ പുനർനിർമിക്കുകയും ചെയ്തു.
എ.ഡി 394-ൽ ഈഥീരിയ എന്ന വനിത നടത്തിയ തീർത്ഥാടനത്തിന്റെ വിവരണത്തിലാണ് പള്ളി ആദ്യമായി പരാമർശിക്കുന്നത്.
പള്ളിയുടെ മൊസൈക് കവർ ചെയ്ത തറയ്ക്ക് താഴെയുള്ള പ്രകൃതിദത്ത പാറയിൽ നിന്ന് ആറ് ശവകുടീരങ്ങൾ പൊള്ളയായതായി കണ്ടെത്തി.
ബെല്ലാർമിനോ ബാഗാട്ടി 1935 ൽ സൈറ്റിൽ പ്രവർത്തിച്ചു.
വിർജിലിയോ കാനിയോ കോർബോ പിന്നീട് ബസിലിക്കയുടെ ഇന്റീരിയർ കുഴിച്ചു.
എക്സിബിഷനായി യഥാർത്ഥ നടപ്പാതകൾ പുനഃസ്ഥാപിക്കുന്നതിനുള്ള ചുമതല 1963 ൽ അദ്ദേഹത്തെ ഏൽപ്പിച്ചു.
സൈറ്റിനെ പരിരക്ഷിക്കുന്നതിനും ആരാധനയ്ക്കുള്ള ഇടം നൽകുന്നതിനുമായി നിർമ്മിച്ച ആധുനിക ചാപ്പൽ പ്രെസ്ബറ്ററിയിൽ, വിവിധ കാലഘട്ടങ്ങളിൽ നിന്നുള്ള മൊസൈക് നിലകളുടെ അവശിഷ്ടങ്ങൾ കാണാം.
ഈ ആദ്യത്തെ ഒരു ഒരു പാനൽ ആണ് പിന്നിയ ക്രോസ് ഇപ്പോൾ തെക്ക് മതിൽ കിഴക്കു അവസാനം സ്ഥാപിക്കുകയും.
ബൈസന്റൈൻ മൊസൈക്കുകൾ ഉൾക്കൊള്ളുന്ന മോസസ് മെമ്മോറിയൽ 2007 മുതൽ 2016 വരെ നവീകരണത്തിനായി അടച്ചിരുന്നു.
ഇത് 15 ഒക്ടോബർ 2016 ന് വീണ്ടും തുറന്നു.
ചിത്രശാല പർവതത്തിന്റെ കവാടത്തിൽ കല്ല്.
ചരിത്രപരമായ നെബോ പർവതത്തിലേക്കുള്ള പ്രവേശന കവാടം അടയാളപ്പെടുത്തുന്ന കല്ല് നെബോ പർവതത്തിൽ നിന്ന് വിവിധ സ്ഥലങ്ങളിലേക്കുള്ള ദൂരം കാണിക്കുന്ന ഫലകം ഒരു പള്ളിയുടെ ഖനനം ചെയ്ത അവശിഷ്ടങ്ങൾ സംരക്ഷിക്കുന്ന ഘടന ഡയകോണിക്കോൺ സ്നാപനത്തിലെ മൊസൈക്ക് ഡയകോണിക്കോൺ സ്നാപനത്തിലെ മൊസൈക്ക് സ്നാപന ഫോണ്ട് അകത്ത് മൊസൈക്ക് ലിഖിതം (അലക്സിയോസിന്റെയും തിയോഫിലോസ് പുരോഹിതരുടെയും കാലത്ത് കൈസര്യന്റെ വഴിപാട്) ബ്രാസൻ സർപ്പ ശില്പം, മൗണ്ട് നെബോ.
ബ്രാസൻ സർപ്പ പ്രതിമയുടെ വിശദാംശം തിയോടോക്കോസ് ചാപ്പലിൽ നിന്നുള്ള മൊസൈക്ക് വിശദാംശങ്ങൾ നെബോ പർവ്വതം നെബോ പർവ്വതം മൊസൈക്സ്, നെബോ പർവ്വതം മൊസൈക്സ്, നെബോ പർവ്വതം മൊസൈക്സ്, നെബോ പർവ്വതം മൊസൈക്സ്, നെബോ പർവ്വതം ഇതും കാണുക മൗണ്ട് നെബോ, യൂട്ട പിസ്ഗ പർവ്വതം (ബൈബിൾ) നബാവു നബി മൂസ പരാമർശങ്ങൾ
↑ Deuteronomy 34:1-6 ↑ Islamic sites in Jordan Archived 2013-11-10 at the Wayback Machine .
↑ ↑ Pope speaks of 'inseparable' bond between Christians, Jews ↑ Piccirillo, Michele (2009).
Mount Nebo (Studium Biblicum Franciscanum Guide Books, 2) p. 107.
↑ http://www.catholicnewsagency.com/news/pope_benedict_begins_his_pilgrimage_on_mt.
_nebo/ ↑ Also found as "Siyagha" the peak is (710 metres), while the south eastern peak "el-Mukhayyat" is 790 metres.
Piccirillo, Michele (2009).
Mount Nebo .
↑ ↑ Piccirillo, Michele (2009) Mount Nebo (Studium Biblicum Franciscanum Guide Books, 2) pp. 14–15.
Extract from Sylvester Saller The Memorial of Moses on Mount Nebo Jerusalem 1941, pp. 15–18.
↑ ↑ ↑ ↑ http://www.jordantimes.com/news/local/moses-memorial-reopens-mount-nebo-after-10-years-renovation
കൂടുതൽ വായനയ്ക്ക് മ Ne ണ്ട് നെബോ: പുതിയ പുരാവസ്തു ഗവേഷണങ്ങൾ: 1967–1997 , മിഷേൽ പിക്കിറില്ലോയും യുജെനിയോ അല്ലിയാറ്റ പുറംകണ്ണികൾ നെബോ പർവതത്തിലെ ഫ്രാൻസിസ്കൻ ആർക്കിയോളജിയും കലയും - ജോർദാനിലെ ഖനനത്തിന്റെ ഫോട്ടോകൾ മൗണ്ട് നെബോ 1 ൽ നിന്നുള്ള ചിത്രങ്ങൾ
നെമെസിയ സ്ട്രുമോസ ഇംഗ്ലീഷ് വിലാസം https://ml.wikipedia.org/wiki/Nemesia_strumosa
ദക്ഷിണാഫ്രിക്കയിലെ തെക്കുപടിഞ്ഞാറൻ കേപ് പ്രവിശ്യകളിൽ നിന്നുള്ള സ്‌ക്രോഫുലാരിയേസി കുടുംബത്തിലെ ഒരു പൂച്ചെടിയാണ് നെമെസിയ സ്ട്രുമോസ, അല്ലെങ്കിൽ കേപ് ജ്വവെൽസ് .
ഇത് പൗച്ച് നെമേഷ്യ എന്നുമറിയപ്പെടുന്നു.
മണൽത്തിട്ടകൾ, അതിരുകൾ, റോക്ക് ഗാർഡനുകൾ, കണ്ടെയ്‌നറുകൾ എന്നിവ പോലുള്ള പൂന്തോട്ടത്തിനു അനുയോജ്യമായ സ്ഥലങ്ങൾക്ക് അനുയോജ്യമായ ഇതിന്റെ കൃഷികളിൽ (ഇവയിൽ പലതും നെമെസിയ വെർസികളറിനോടടുപ്പമുള്ള സങ്കരയിനങ്ങളാണ്) പൂക്കൾ രണ്ടു നിറങ്ങൾ കൂടിചേർന്നു വൈവിധ്യമാർന്ന നിറങ്ങളിൽ കാണുന്നു.
തണുത്ത കാലാവസ്ഥയിൽ ഹാർഡ്നസ് സോൺ 2 മുതൽ 10 വരെയുള്ള USDA സോണുകളിൽ ഇതിനെ നടാം. 'Danish Flag' cultivar In Pitlochry , Scotland At the Taipei International Flora Exposition A yellow cultivar References
നെഫർടേം
പുരാതന ഈജിപ്റ്റിൽ ആരാധിച്ചിരുന്ന ഒരു ദേവനാണ് നെഫർടേം (ഇംഗ്ലീഷ്: Nefertem ( / ˈ n ɛ f ər ˌ t ɛ m / ;) നെഫർടം , നെഫർ-ടെമു എന്നീ പേരുകളിലും ഈ ദേവൻ അറിയപ്പെട്ടിരുന്നു.
ഈജിപ്ഷ്യൻ താമരയുമായി ബന്ധപെട്ടിരിക്കുന്ന ഒരു ദേവനാണ് നെഫർടേം.
സൃഷ്ടിയുടെ സമയത്ത് ആദി-ജലത്തിൽനിന്നും ഉദ്ഭവിച്ച താമരയാണ് നെഫർടേം എന്നാണ് വിശ്വാസം.
നെഫർടേമുമായി ബന്ധപെട്ട് നിരവധി ഐതിഹ്യങ്ങളും വിശ്വാസങ്ങളും നിലനിന്നിരുന്നു.
ബാലകന്റെ രൂപത്തിൽ നെഫർടേമിന്റെ പിതാവ് ഭൂമിദേവനായ നണ്ണും മാതാവ് ഗഗനദേവിയായ നട്ടുമാണ് .
നെഫർടേമിന്റെ പ്രായപൂരത്തിയായ രൂപമായി റായെ കരുതിയിരുന്നു.
ചില വിശ്വാസപ്രകാരം സൃഷ്ടിദേവനായ പിതഃ , സെഖ്മെത്ത് ദേവി എന്നിവരുടെ പുത്രനാണ് നെഫർടേം.
സാധാരണയായി നെഫർട്ടേമിനെ ഒരു സുന്ദരനായ യുവാവിന്റെ രൂപത്തിലാണ് ചിത്രീകരിക്കാറുള്ളത്.
അദ്ദേഹത്തിന്റെ ശീരസ്സോട് ചേർന്ന് ആമ്പൽ പുഷ്പവും ചിത്രീകരിച്ചുകാണുന്നു.
ബാസ്തെറ്റ് ദേവിയുടെ പുത്രൻ എന്ന വിശ്വാസപ്രകാരം ചിലപ്പോഴൊക്കെ സിംഹത്തിന്റെ ശിരസ്സോട്കൂടിയും നെഫർടേമിനെ ചിത്രികരിക്കാറുണ്ട്.
അവലംബം ↑ Nefertem page at Ancient Egypt: the Mythology retrieved June 21, 2008.
തെരി
2016 ൽ വിജയ് നായകനായി അറ്റ്ലീയുടെ സംവിധാനത്തിൽ പുറത്തിറങ്ങിയ തമിഴ് ആക്ഷൻ ചലച്ചിത്രമാണ് തെറി.
സാമന്ത, എമി ജാക്സൺ, നൈനിക, രാധിക ശരത്കുമാർ, മൊട്ട രാജേന്ദ്രൻ, മഹേന്ദ്രൻ എന്നിവർ സഹതാരങ്ങളായ ഈ ചിത്രത്തിൻ്റെ സംഗീതം നിർവഹിച്ചിരിക്കുന്നത് GV പ്രകാശ്കുമാറാണ്.
തെരി സംവിധാനം അറ്റ്ലി കുമാർ തിരക്കഥ അറ്റ്ലി കുമാർ സംഭാഷണം അറ്റ്ലി കുമാർ
S. രമണ ഗിരിവാസൻ കഥ അറ്റ്ലി കുമാർ നിർമാണം കലൈപുലി S. താണു താരങ്ങൾ വിജയ്
സമന്താ റൂത്ത് പ്രഭു
എമി ജാക്സൺ ഛായാഗ്രാഹകൻ ജോർജ് C. വില്ല്യംസ് ചിത്രസംയോജനം റൂബൻ സംഗീതം G V പ്രകാശ് കുമാർ നിർമാണ കമ്പനി V ക്രിയേഷൻസ് വിതരണം SPI സിനിമാസ് (തമിഴ്നാട്)
ശ്രീ വെങ്കിടേശ്വര ക്രിയേഷൻസ്
(ആന്ധ്ര പ്രദേശ്, തെലങ്കാന)
ഫ്രൈഡേ ഫിലിം ഹൗസ്, കാർണിവൽ മോഷൻ പിക്ചേർസ് (കേരള)
സൗത്ത്സൈഡ് സ്റ്റുടിയോസ് (കർണാടക) റിലീസ് തീയതി 14 ഏപ്രിൽ 2016 ബഡ്ജറ്റ് ₹75 കോടി ബോക്സ് ഓഫീസ് കളക്ഷൻ ₹150 കോടി അഭിനേതാക്കൾ വിജയ് as DCP A. വിജയ് കുമാർ IPS/ജോസഫ് കുരുവിള/ ധർമേശ്വർ സമന്താ റൂത്ത് പ്രഭു as മിത്ര എമി ജാക്സൺ as ആനി നൈനിക as നിവേദിത രാധിക ശരത്കുമാർ as പപ്പു മഹേന്ദ്രൻ as വണമാമലൈ പ്രഭു as കമ്മിഷണർ G. സിബി ചക്രവർത്തി മൊട്ട രാജേന്ദ്രൻ as P രാജേന്ദർ അഴകം പെരുമാൾ കാളി വെങ്കട്ട് മനോബാല ബിനീഷ് ബാസ്റ്റിൻ
തെയ്യപ്രപഞ്ചം
മലയാളി എഴുത്തുകാരനായ ‍ഡോ.
ആർ.സി. കരിപ്പത്ത് തെയ്യമെന്ന അനുഷ്ഠാനകലയെക്കുറിച്ച് എഴുതിയ ഗവേഷണഗ്രന്ഥമാണ് തെയ്യപ്രപഞ്ചം .
കൈരളി ബുക്സാണ്  ഈ പുസ്തകം പ്രസിദ്ധീകരിച്ചത്.
കേരള ഫോക്‌ലോർ അക്കാദമിയുടെ 2013 ലെ മികച്ച ഗ്രന്ഥത്തിനുള്ള അവാർഡ് ഡോ. ആർ.സി. കരിപ്പത്തിനു നേടിക്കൊടുത്ത കൃതിയാണിത്.
തെയ്യാൻ പാമ്പ് ഇംഗ്ലീഷ് വിലാസം https://ml.wikipedia.org/wiki/Buff_Striped_Keelback
നീർക്കോലിപ്പാമ്പിനോടു സാദൃശ്യമുള്ള വിഷമില്ലാത്ത ഒരിനം പാമ്പാണ് തെയ്യാൻ പാമ്പ് .
ഇത് നാട്രിസിഡേ കുടുംബത്തിൽപ്പെടുന്നു.
ഈ പാമ്പിന്റെ ശാസ്ത്രനാമം അംഫീസ്മാ സ്റ്റൊളാറ്റ എന്നാണ്.
പ്രാദേശികമായി ഇവ പടകൂടി‎ , തേയിപ്പാമ്പ് , പുല്ലുരുവി , തെയ്യൻ പാമ്പ് , തേളിയൻ , ദൈവത്താൻകുട്ടി എന്ന പേരിലും അറിയപ്പെടുന്നു.
മറ്റു പാമ്പുകളെ അപേഷിച്ച് കൂട്ടമായി താമസിക്കുന്നതിനാലാണ് ഇവ പടകൂടി എന്നറിയപ്പെടുന്നത്.
ഇന്ത്യയിൽ 2000 മീ.
വരെ ഉയരമുള്ള പ്രദേശങ്ങളിലാണ് സാധാരണ തെയ്യാൻ പാമ്പുകളെ കണ്ടുവരുന്നത്.
നെൽവയലുകൾ, കുളക്കരകൾ, ഇടതൂർന്നു വളരുന്ന പുൽമേടുകൾ, കുറ്റിക്കാടുകൾ എന്നിവിടങ്ങളാണ് തെയ്യാൻ പാമ്പുകളുടെ ഇഷ്ട വാസസ്ഥലം.
ഒരു മീറ്ററോളം നീളത്തിൽ വളരുന്ന തവിട്ടുനിറത്തിലുള്ള പാമ്പാണിത്.
നീണ്ട വാലും വലിയ കണ്ണും വരകളുള്ള ശരീരവും ഇവയെ വേഗം തിരിച്ചറിയാൻ സഹായിക്കുന്നു.
തീരെ ഉപദ്രവകാരിയല്ലാത്ത ഈ പാമ്പിനെ സമതലങ്ങളിലാണ് സാധാരണ കാണുന്നത്.
മഴക്കാലത്ത് ഇവ കൂട്ടമായി സഞ്ചരിക്കാറുണ്ട്.
ഒരെണ്ണത്തിന്റെ കൊന്നാൽ പത്തെണ്ണം ഒന്നിനും പിറകെ എത്തുന്നതായി കാണുന്നത് കൊണ്ട് ഇവയ്ക്ക് പടകൂട്ടി എന്നൊരു പേരുണ്ട്.
തേളിയൻ, ദൈവത്താൻ കുട്ടി എന്നിങ്ങനെയും ഇവയെ വിളിയ്ക്കാറുണ്ട്.
ശരീരഘടന തെയ്യാൻ പാമ്പിന്റെ തല
40 സെന്റിമീറ്ററാണ് തെയ്യാൻ പാമ്പുകളുടെ ശരാശരി നീളം.
പെൺപാമ്പുകൾക്ക് 80 സെന്റിമീറ്റർ വരെ നീളമുണ്ടായിരിക്കും.
ശരീരത്തിന് ഇളം തവിട്ടോ ഇരുണ്ട തവിട്ടോ നിറമാണ്.
തല മുതൽ വാൽ വരെ ശരീരത്തിന്റെ ഇരു പാർശ്വങ്ങളിലുമായി മഞ്ഞനിറത്തിലോ മഞ്ഞകലർന്ന തവിട്ടുനിറത്തിലോ ഉള്ള രണ്ട് വരകൾ കാണാം.
ശരീരത്തിന്റെ അവസാന പകുതിയിൽ ഈ വരകൾ കൂടുതൽ പ്രകടമാണ്.
തല ഇളം തവിട്ടുനിറമാണ്; വായയുടെ ചുറ്റിലും കണ്ണുവരെയുള്ള ഭാഗങ്ങളിലും ഇളം മഞ്ഞനിറവും.
വായിൽ 21-24 പല്ലുകളുണ്ട്.
തമിഴ്‌നാടിന്റെ ചില ഭാഗങ്ങളിൽ കാണുന്ന തെയ്യാൻ പാമ്പുകളുടെ കണ്ണുകൾക്കു പിന്നിൽ വീതിയുള്ള കറുത്ത വരകളുണ്ട്.
തെയ്യാൻ പാമ്പുകളുടെ ശരീരം മുഴുവൻ പരുക്കൻ ശൽക്കങ്ങൾ കൊണ്ട് ആവരണം ചെയ്തിരിക്കുന്നു.
സഞ്ചാരരീതി
പകൽ സമയങ്ങളിലാണ് തെയ്യാൻ പാമ്പുകൾ സഞ്ചരിക്കുന്നത്.
രാത്രികാലങ്ങളിൽ ഇവ പാറയിടുക്കുകളിലോ കുറ്റിക്കാടുകളിലോ മാളങ്ങളിലോ വൃക്ഷങ്ങളുടെ കൊമ്പിലോ ഉറങ്ങുന്നു.
ഭക്ഷണം തെയ്യാൻ പാമ്പിന്റെ നാവ്
തവളകളാണ് തെയ്യാൻ പാമ്പുകളുടെ മുഖ്യ ആഹാരം.
പല്ലികൾ , ചെറിയ എലികൾ , പോക്കാച്ചിത്തവളകൾ എന്നിവയെയും ഇവ ജീവനോടെ വിഴുങ്ങാറുണ്ട്.
തെയ്യാൻ പാമ്പുകളെ പിടികൂടിയാൽപ്പോലും അപൂർവമായേ ഇവ ഉപദ്രവിക്കാറുള്ളൂ.
ഭയപ്പെടുന്ന അവസരത്തിൽ ഇവ പത്തി വിടർത്താറുണ്ട്.
പത്തി വെള്ളയോ നീലയോ ചുവപ്പോ നിറത്തിലുള്ള ശല്ക്കങ്ങളാൽ ആവൃതമാണ്.
പ്രജനനം Rescued egg clutch
തെയ്യാൻ പാമ്പുകൾക്ക് പ്രത്യേക പ്രജനനകാലമില്ല.
പ്രജനനകാലത്ത് ആറോ അതിലധികമോ ആൺപാമ്പുകൾ ഒരു പെൺപാമ്പിനെ അനുഗമിക്കുന്നു.
പെൺപാമ്പ് ഒരുസമയം പന്ത്രണ്ടോളം മുട്ടകളിടുന്നു .
മുട്ടവിരിഞ്ഞുണ്ടാകുന്ന കുഞ്ഞുങ്ങൾക്ക് ഒമ്പതു സെന്റിമീറ്ററോളം നീളമുണ്ടായിരിക്കും.
പ്രാണികൾ , വാൽമാക്രികൾ , തവളക്കുഞ്ഞുങ്ങൾ തുടങ്ങിയവയെ കുഞ്ഞുങ്ങൾ ഭക്ഷിക്കുന്നു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തെയ്യാൻ പാമ്പ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
↑ Amphiesma stolatum റെപ്‌റ്റൈൽ ഡാറ്റാബേസിൽ നിന്നും
തെരിയ
കലം പോലുള്ള പാത്രങ്ങൾ നിരപ്പായ തറയിൽ ഉറപ്പിച്ച് വെക്കാൻ ഉപയോഗിച്ചിരുന്ന സംവിധാനം.
വാഴയില, വൈക്കോൽ എന്നിവയിലേതെങ്കിലും വൃത്താകൃതിയിൽ ചുറ്റിയെടുത്ത് അത് വാഴനാരുകൊണ്ട് മെടഞ്ഞാണ് തെരിയ ഉണ്ടാക്കുന്നത്.
തിരിഞ്ഞ് കളിക്കാതെ പാത്രത്തെ ഉറപ്പിച്ച് നിൽക്കുന്ന സംവിധാനം ആയതിനാലാവാം ഈ പേര് വന്നത് വാഴയില തെരിയ
തെയ്യാല ഇംഗ്ലീഷ് വിലാസം https://ml.wikipedia.org/wiki/Theyyala ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2011 മാർച്ച് മുതൽ തുടരുന്നു.
10°59′30″N 75°55′0″E ﻿ / ﻿ 10.99167°N 75.91667°E ﻿ / 10.99167; 75.91667 മലപ്പുറം ജില്ലയിലെ താനൂരിനടുത്തുള്ള ഒരു ഗ്രാമമാണ് തെയ്യാല .
നന്നമ്പ്ര പഞ്ചായത്തിലെ പ്രധാന അങ്ങാടിയാണ്.
തെയ്യാലിങ്ങൽ എന്നാണ് ശരിയായ സ്ഥലനാമം.
കൊടിഞ്ഞി , താനൂർ , തിരൂർ , ചെമ്മാട് എന്നിവ സമീപപട്ടണങ്ങളാണ്.
തെയ്യത്തിലെ ദേവതകൾ മുച്ചിലോട്ടു ഭഗവതി തെയ്യം
ഉത്തരകേരളത്തിലും , കർണ്ണാടകത്തിലും പ്രചാരത്തിലുള്ള അനുഷ്ഠാന കലയാണ് തെയ്യം .
കോഴിക്കോട് ജില്ലയുടെ വടക്കൻ ഭാഗങ്ങളായ വടകര , കൊയിലാണ്ടി എന്നീ പ്രദേശങ്ങളിൽ തിറ എന്ന പേരിലും ഇത് അറിയപ്പെടുന്നു.
നൃത്തം ചെയ്യുന്ന ദേവതാസങ്കല്പമാണ്‌ തെയ്യം.
തെയ്യത്തിന്റെ അവതരണം തെയ്യാട്ടം എന്നും തെയ്യത്തിന്റെ വേഷം തെയ്യക്കോലം എന്നും അറിയപ്പെടുന്നു.
ദേവാരാധന നിറഞ്ഞ തെയ്യം അനുഷ്ഠാനത്തിൽ മന്ത്രപരമായ അനുഷ്ഠാനം, തന്ത്രപരമായ അനുഷ്ഠാനം, കർമ്മപരമായ അനുഷ്ഠാനം, വ്രതപരമായ അനുഷ്ഠാനം എന്നിവ ഇടകലർന്നുകാണുന്നു.
പ്രധാനമായും അമ്മ ദൈവങ്ങൾ ആണ് തെയ്യങ്ങൾ  കൂടാതെ വീരന്മാരെയും തെയ്യങ്ങൾ ആയി ആരാധിക്കുന്നു.
ഭാരതീയ ദേവതാ സങ്കൽപ്പത്തിലെ ഏറ്ററ്വും വന്യമായ അവതരണങ്ങളിൽ ഒന്നാണ് തെയ്യം.
പ്രകൃതിയിലെ പ്രതിഭാസങ്ങളെ ഭയത്തോടും ഭക്ത്യാരാധനയോടേയും നോക്കിക്കണ്ടതിൽ നിന്നുമാണു് പ്രകൃതിശക്തികളെ പ്രീതിപ്പെടുത്താനെന്ന പേരിൽ തെയ്യം കെട്ടിയാടുവാൻ തുടങ്ങിയത്.
പരേതരോടുള്ള ആരാധന, അമ്മമാരോടുള്ള ആരാധന, വീരരോടുള്ള ആരാധന എന്നിവയാണു് തെയ്യം കെട്ടിയാടലിൽ പ്രധാനമായും കാണുന്നതു്.
തങ്ങളെ അടിച്ചമർത്തുന്ന സാമൂഹ്യവ്യവസ്ഥിതിക്കെതിരെയുള്ള അധഃസ്ഥിതവർഗ്ഗത്തിന്റെ രോഷപ്രകടനവും തെയ്യത്തിൽ കാണാവുന്നതാണു്.